जिट्को सम्झौतामार्फत गएर जापानमा रोजगारीको पाँचवर्षे अवधि समाप्त हुँदासमेत उतै लुकेर बस्ने समस्या देखिएको वैदेशिक रोजगार विभागकी निर्देशक रमा भट्टराई बताउँछिन् । ‘फर्केर नेपालकै औद्योगिक क्षेत्रमा काम गर्ने अवसर उपलब्ध गराउन नसक्दा जापान गएका कामदारहरू आकर्षक कमाइ छोडेर फर्किन चाहँदैनन्,’ उनले भनिन्, ‘जापान पठाउँदा औद्योगिक क्षेत्रसँग समन्वय गराउने कोसिस भए पनि फर्काएर त्यस क्षेत्रसँग जोड्नबाट चुकेकै कारण यस्तो समस्या देखिएको हो ।’
